Diari Oficial de la Generalitat Valenciana


Sumari del DOGV 9980, del 11-11-2024 (2024/11960)

ANUNCI pel qual se sotmet a informació pública el projecte bàsic ronda de Benimarfull, de la carretera CV-700. Benimarfull. Clau 2850-EZO.
------------------------------------------------------------------------------------------------------------------------------------------

### Dades del document

Número de DOGV
:   9980

Data del DOGV
:   11-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11019

CVE
:   QYUL-T-9907-91227

Data del document
:   07-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

La Direcció General d'Infraestructures i Projectes Urbans, de la Conselleria de Medi Ambient, Infraestructures i Territori, ha aprovat provisionalment el projecte de referència en data 6 d'octubre de 2024, i, a conseqüència d'això, s'obri el tràmit d'informació pública en la forma prevista en la Llei 39/2015, d'1 d'octubre, del procediment administratiu comú de les administracions públiques. El projecte bàsic de ronda de Benimarfull, de la carretera CV-700 (Benimarfull, Alacant) està subjecte a avaluació d'impacte ambiental ordinària.

El període d'informació pública esmentat s'obri als efectes de la legislació general, legislació sectorial, així com als previstos en la Llei 21/2013, de 9 de desembre, d'avaluació ambiental, per la qual cosa fa referència a l'estudi d'impacte ambiental i a l'estudi d'integració paisatgística.

Per tot això, la Conselleria de Medi Ambient, Infraestructures i Territori,

ACORDA

Exposar al públic el projecte bàsic, l’estudi d'impacte ambiental i l’estudi d'integració paisatgística de la ronda de Benimarfull, de la carretera CV-700 (Benimarfull, Alacant), per un termini de trenta dies hàbils, a comptar de l'endemà de la publicació en el *Diari Oficial de la Generalitat Valenciana*.

Durant este període, el projecte podrà consultar-se en la pàgina web

<https://mediambient.gva.es/es/web/carreteras/proyectos-en-participacion-publica>

També se'n podrà consultar un exemplar en paper a l'ajuntament de Benimarfull i a les oficines del Servici de Planificació, de la Conselleria de Medi Ambient, Infraestructures i Territori, de la torre 1 de la Ciutat Administrativa Nou d'Octubre (c/ Democràcia, 77, 46859 València), per a aquelles persones interessades que no disposen de mitjans per a la consulta telemàtica. Per a procedir a la consulta presencial del projecte en el Servici de Planificació serà necessari concertar cita prèvia en el telèfon 573 700 664.

Les observacions i al·legacions hauran de ser remeses a la Direcció General d'Infraestructures i Projectes Urbans, de la Conselleria de Medi Ambient, Infraestructures i Territori, i es podran presentar via telemàtica mitjançant la seu electrònica de la Generalitat, accedint a l'enllaç <https://www.gva.es/es/proc=18731> o a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

  

València, 7 d'octubre de 2024

M. José Martínez Ruzafa

Directora general d'Infraestructures i Projectes Urbans